Diari Oficial de la Generalitat Valenciana


Sumari del DOGV 7073, del 23-07-2013 (2013/7377)

Notificació de la rectificació de la sentència dictada en el procediment ordinari número 222/2011.
--------------------------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7377


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la rectificació de la sentència dictada en el procediment ordinari número 222/2011. [2013/7377]  
En este procediment ordinari, seguit a instàncies de Mármol Compac, SA, contra Mármol Ramia, SL, s'ha dictat la sentència que diu literalment el següent:  
«Jutjat de Primera Instància número 6 de Castelló de la Plana  
Procediment ordinari 000222/2011  
De: Mármol Compac, SA.  
Procuradora: Dolores M.ª Olucha Varella.  
Contra: Mármoles Ramia, SL.  
Procurador/a: -  
Interlocutòria  
Magistrada jutgessa: Lourdes Noverques Martínez.   
Castelló de la Plana, 27 de maig de 2013   
Antecedents de fet   
Primer. En el present procediment es va dictar, el 18 de desembre de 2012, la sentència per la qual es disposava el següent: «Estime íntegrament la demanda interposada per la procuradora Dolores María Olucha Varella, en nom i representació de la mercantil Mármol Compac, SA, contra la mercantil Mármoles Ramia, SL, en situació processal de rebel·lia, i condemne la mercantil demandada esmentada a pagar a l'actora la quantitat de dèsset mil set-cents cinquanta-nou euros amb quaranta-quatre cèntims (17.759,44), més els interessos legals per la quantitat indicada produïts des de la data de la interpel·lació judicial».  
  
Segon. En ocasió de la interposició de demanda d'execució de la sentència esmentada per part de la procuradora Dolores María Olucha Varella, en nom i representació de la mercantil Mármol Compac, SA, que ha donat lloc a la formació del procediment d'execució de títol judicial número 512 de l'any 2013, s'ha pogut constatar com en l'expressada resolució i, en concret, en el fonament jurídic segon i en la dispositiva, s'ha incorregut en un error material relatiu a l'import, a l'abonament del qual es condemna la mercantil demandada.  
Fonaments de dret   
Únic. L'apartat primer de l'article 214 de la Llei d'Enjudiciament Civil (LEC) establix que «els tribunals no podran variar les resolucions que pronuncien després de firmades, però sí aclarir algun concepte fosc i rectificar qualsevol error material de què patisquen», i afig el paràgraf segon que «els aclariments a què es referix l'apartat anterior podran fer-se d'ofici dins dels dos dies hàbils següents al de la publicació de la resolució, o a petició de part o del ministeri fiscal formulada dins del mateix termini, i en este cas serà resolta pel tribunal dins dels tres dies següents al de la presentació de l'escrit en què se sol·licite l'aclariment», mentres que l'article 215.1 de la Llei d'Enjudiciament Civil disposa que les omissions o defectes de qué pogueren patir les sentències i actuacions i que fóra necessari remeiar per a portar plenament a efecte les dites resolucions podran ser esmenades, per mitjà d'una interlocutòria, en els mateixos terminis i pel mateix procediment establits en l'article anterior. Així, segons el que preveuen els indicats preceptes, en concordança amb l'article 267 de la Llei Orgànica del Poder Judicial, les resolucions dictades pels tribunals seran invariables una vegada firmades. La dita disposició és fidel al principi d'intangibilitat de les resolucions dictades pels tribunals, i, per tant, al principi de seguretat jurídica, per la qual cosa és necessari aplicar el precepte únicament quan es tracte de donar sentit com cal a algun pronunciament imprecís o bé rectificar errors materials manifestos o aritmètics, però mai des de la intenció de modificar l'abast de la resolució, alterar les seues qüestions de fons o ampliar les pretensions de les parts.   
  
Doncs bé, en vista que el supòsit de fet contemplat pels indicats preceptes és el concurrent en estes actuacions, atés que en la sentència dictada el 18 de desembre de 2012 es condemnava la mercantil demandada al pagament de la quantitat de dèsset mil set-cents cinquanta-nou euros amb quaranta-quatre cèntims (17.759,44), a pesar que havia de ser-ho a la de tretze mil set-cents cinquanta-nou euros amb quaranta-quatre cèntims (13.759,44), com així resulta del fet de que tal decisió condemnatòria és conseqüència de l'estimació íntegra de les pretensions formulades per la part actora, que pretenia la condemna de la demandada a l'abonament de la suma esmentada, com així es preveu en l'antecedent de fet primer i en el fonament de fet primer de la sentència indicada, és per això que es disposa la correcció del fonament de dret segon i de la dispositiva de la sentència dictada en el curs de les presents actuacions, de tal forma que quan en els dits apartats es fa al·lusió a la quantitat de dèsset mil set-cents cinquanta-nou euros amb quaranta-quatre cèntims (17.759,44) haurà d'entendre's la quantitat de tretze mil set-cents cinquanta-nou euros amb quaranta-quatre cèntims (13.759,44), i queda redactada la dispositiva de la sentència com seguix: «Estime íntegrament la demanda interposada per la procuradora Dolores María Olucha Varella, en nom i representació de la mercantil Mármol Compac, SA, contra la mercantil Mármoles Ramia, SL, en situació processal de rebel·lia, i condemne la mercantil demandada esmentada a pagar a l'actora la quantitat de tretze mil set-cents cinquanta-nou euros amb quaranta-quatre cèntims (13.759,44), més els interessos legals per la quantitat indicada produïts des de la data de la interpel·lació judicial».   
  
  
En atenció a tot allò que s'ha exposat,  
Dispose  
Ordenar, a través de la present, la correcció de l'error material en la sentència dictada en data 18 de desembre de 2012, en el curs de les presents actuacions, i això en la forma prevista en el fonament jurídic únic de la present resolució, el qual, per ser breu, es dóna ací com a reproduït.  
Mode d'impugnació: contra esta resolució no pot interposar-se cap recurs, sense perjuí dels recursos que siguen procedents, si és el cas, contra la resolució que ací s'aclarix/addiciona.  
Així ho resol i firma la magistrada jutgessa, de la qual cosa, com a secretària judicial, en done fe.»  
I atés que el demandat, Mármoles Ramia, SL, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 28 de maig de 2013.- La secretària judicial: Soledad Juan Ruiz.